# Andrásfalvy Bertalan

### A Wikipédiából, a szabad lexikonból.

Andrásfalvy Bertalan (* Sopron, 1931. november 17.) etnográfus, politikus.

## [szerkesztés] Tanulmányai

Az ELTE BTK-n végzett előbb román-magyar, majd muzeológia-néprajz szakon. Több helyen dolgozott segédmuzeológusként és tudományos munkatársként.

## [szerkesztés] Etnográfiai munka

1960 óta él és dolgozik Pécsett, különböző helyeken. 1960 és 1976 között a pécsi Dunántúli Tudományos Intézet, 1976 és 1977 között a Baranya Megyei Levéltár tudományos főmunkatársa, 1985-ig a pécsi Janus Pannonius Múzeum néprajzi osztályvezetője, 1989-ig az MTA Néprajzi Kutatócsoportja főmunkatársa, majd osztályvezetője. 1989 és 1990 a Janus Pannonius Tudományegyetem (JPTE) docense, néprajzot oktat, a tanszék megszervezése az ő feladata volt.

## [szerkesztés] Politkai tevékenység

1988 óta az MDF tagja, 1989 és 1990 között az országos választmány tagja, pécsi elnöke, 1993 óta a Baranya megyei választmány elnöke. 1990-ben bejutott az Országgyűlésbe (Baranya 1. vk., Pécs). 1993 és 1994 között az MDF-frakció elnökségi tagja, 1994-ben és 1998-ban képviselőjelölt.

1990-ben kinevezték a rendszerváltás utáni első közoktatási és kulturális miniszterré. Ezt a posztot 1993-ig töltötte be (őt Mádl Ferenc későbbi köztársasági elnök követte). Végrehajtotta a rendszerváltozás által megkövetelt változásokat a magyar kulturális életben.

## [szerkesztés] Minisztersége után

Több keresztény szakszervezet elnöke volt. 1993 és 2001 között a JPTE egyetemi tanára. 2001 óta professor emeritus. 1990 és 1997 között a Magyar Néprajzi Társaság elnöke volt.

## [szerkesztés] Család

Nős, három fia van.

## [szerkesztés] Fontosabb publikációk

- A Duna mente népének ártéri gazdálkodása Tolna és Baranya megyében (1975)
- Bibó-emlékkönyv (1980, társszerző)
- Néprajzi alapismeretek, Múzsák Közművelődési Kiadó, Budapest, 1982, ISBN 9635629982

A lap eredeti címe "http://hu.wikipedia.org../../../a/n/d/Andr%C3%A1sfalvy_Bertalan_f7c8.html"

Kategóriák: Magyar néprajzkutatók | Magyar politikusok | Országgyűlési képviselők

##### Views

- Szócikk
- Vitalap
- Aktuális változat

##### Keresés